पीटीआई ने एक उच्च पुलिस अधिकारी के हवाले से लिखा है कि मामला सीबी-सीआईडी के हवाले कर दिया गया है.रविवार को 13 साल के बच्चे डिलसन की गोलियाँ लगने से मौत हो गई थी.आरोप लगाया जा रहा है कि डिलसन को उस समय कथित रूप से गोली मार दी गई जब वो सेना के रिहाइशी इलाक़े में पेड़ से बादाम लेने चला गया जहाँ प्रवेश मना है.रविवार से ही इस घटना को लेकर विवाद चल रहा है. सेना ने रविवार को कहा था कि कॉलोनी के अंदर कोई हथियारबंद गार्ड नहीं था.हालांकि सेना प्रवक्ता ने कहा है," हमने इलाक़े की छानबीन के लिए अफ़सरों का बोर्ड बनाया है. जाँच जारी है. हम जाँच में पूरा सहयोग करेंगे."इस बीच सोमवार को बच्चे के रिश्तेदारों ने विरोध प्रदर्शन किया है. वहीं मुख्यमंत्री जयललिता ने पीड़ित के परिवारवालों को पाँच लाख का मुआवज़ा देने की घोषणा की है.